stanford-oval/wikipedia huggingface dataset:
Zend Technologies
Tuotteet ja palvelut > Zend Platform

PHP-tuotantoympäristö PHP-sivustojen ylläpitoon.
Tuotteet ja palvelut > Zend Studio

Ohjelmointiympäristö (IDE) PHP:lle.
Tuotteet ja palvelut > Zend Guard

PHP:n lähdekoodin suojaukseen erikoistunut ohjelmisto.
Tuotteet ja palvelut > Zend for i5/OS

IBM:n kanssa yhteistyössä i5/OS ympäristöön kehitetty yhdistelmä Zend Coresta ja Zend Studiosta.
Tuotteet ja palvelut > Julkaisut

Zend Online Training - Learn PHP, online-ympäristö PHP:n harjoitteluun.
Tuotteet ja palvelut > Sertifikaatit

Zend Certified Engineer (ZCE), sertifiointipalvelu PHP-ohjelmointikielelle.
Tuotteet ja palvelut > Palvelut

Ohjelmistoarkkitehtuurin suorituskyky, ohjelmistosuunnittelu, koodin tarkastus, migraatiopalvelut PHP 4:stä PHP 5:n siirtyville, kustomoidut PHP-laajennukset ja yrityskoulutuksen ratkaisut.
Aiheesta muualla

http://www.zend.com
Zend Framework esimerkkejä (ZfEx)
Brain Alliance Oy kotisivut
Eteläisten työväentalo

| Eteläisten työväentalo |
| --- | --- |
 Hauhon Eteläisten työväenyhdistyksen työväentalo 1910-luvulla.
Osoite:  Hauhontie 1601,  14770 Eteläinen
Sijainti:  Eteläinen, Hauho
Koordinaatit:  61°04′18″N, 24°40′52″E
Rakennustyyppi:  työväentalo
Valmistumisvuosi:  1911
Suunnittelija:  Juho Kolari
Rakennuttaja:  Eteläisten Työväenyhdistys ry
Omistaja:  Hauhon Työväenyhdistys ry
Runkorakenne:  hirsi
Julkisivumateriaali:  lauta
Kerrosluku:  1
Kerrosala:  200 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Eteläisten työväentalo on Hauhon (vuodesta 2009 lähtien osa Hämeenlinnaa) Eteläisten kylässä sijaitseva työväentalo. Talon omistaa nykyään Hauhon työväenyhdistys ry.
Historiaa

Eteläisten työväenyhdistys perustettiin vuonna 1907. Talo valmistui vuonna 1911. Vuoden 1916 lopulla yhdistys juhli kymmenvuotispäiviään talollaan. Tuolloin kerrottiin yhdistyksen jäsenmäärän ja jäsenten aktiivisuuden laskeneen alkuinnostuksen jälkeen. Suurin osa jäsenistä oli ”itsellistyöläisiä”. Torpparit, jotka olivat perustamisvaiheessa aktiivisimpia, olivat sittemmin jääneet sivuun.
Vuoteen 1931 mennessä toiminta oli kuitenkin vakiintunut, ja sitä kuvailtiin ”säännölliseksi ja varmaksi”, vaikka jäsenmäärä ei ollut suurempi kuin 20. Talo oli vilkkaassa käytössä, ja sitä vuokrattiin myös ulkopuolisille. 1980-luvulla talo oli jonkin aikaa lähes käyttämättömänä.
Talon omistaa nykyään Hauhon työväenyhdistys ry, joka vuokraa sitä erilaisia tilaisuuksia varten. Vuonna 2017 talolla järjestettiin marsunäyttely ja eläintarvikekirpputori.
Rakennus

Talon suunnitteli rakennusmestari Juho Kolari. Suurin osa talon hirsistä saatiin lähiseutujen puretuista taloista. Talon arkkitehtuurissa on jugendvaikutteita, jotka näkyvät erityisesti sen kaari-ikkunoissa sekä salin näyttämön rakenteissa, jonka koristelistat imitoivat antiikin pylväitä. Näyttämön kulissit ovat alkuperäiset, ja ne maalasi mahdollisesti Hämeenlinnan Työväenteatterin silloinen kulissimaalari Lauri Numminen. Käsityönä valmistettu taustakangas eli fondi oli alun perin Alvettulan työväentalossa. Fondi kärsi tuhoja sisällissodan aikaan, kun joku viilsi sen puukolla kahtia. Se korjattiin vuonna 2016 ja palautettiin paikalleen.
Talo on maalattu punamullalla. Se on yksikerroksinen, ja sen pinta-ala on noin 200 m², johon sisältyy sali näyttämöineen, ravintola ja keittiö. Taloon on myöhemmin vedetty vesijohto ja tehty sisävessat, myös esteetön wc. 1980-luvulla taloon laitettiin peltikatto.
FS Chevalier Paul (D626)

| Chevalier Paul |
| --- | --- |
 Pienoismalli aluksesta

Aluksen vaiheet
Rakentaja:  Forges et Chantiers de la Gironde, Bordeaux
Kölinlasku:  helmikuu 1952
Laskettu vesille:  28. heinäkuuta 1953
Palveluskäyttöön:  22. joulukuuta 1956
Poistui palveluskäytöstä:  1971
Tekniset tiedot
Uppouma:  2 750 t (standardi) 3 740 t (kuormattu)
Pituus:  128,6 m
Leveys:  12,7 m
Syväys:  5,4 m
Koneteho:  63 000 shp (47 000 kW
Nopeus:  34 solmua
Miehistöä:  347
Aseistus
Aseistus:  6 x 127 mm Mle 1948 -tykkiä 6 x 57 mm/60 Modèle 1951 4 x 20 mm tykkiä 12 x 550 mm torpedoputkea
Chevalier Paul (runkonumero D626) oli Ranskan laivaston 1956 palvelukseen otettu Surcouf-luokan hävittäjä.
Valmistus

Alus tilattiin Bordeaux'sta Forges et Chantiers de la Girondelta, missä köli laskettiin helmikuussa 1952. Se laskettiin vesille 28. heinäkuuta 1953 ja otettiin palvelukseen 22. joulukuuta 1956.
Palvelus

Alus poistettiin palveluksesta 1971.
Englanti ja Wales

Englanti ja Wales (punaisella)
Englannin lippu
Walesin lippu
Englanti ja Wales ovat Yhdistyneen kuningaskunnan osia, jotka Englannin kuningaskunnan perillisinä jakavat saman lakijärjestelmän, joten ne muodostavat tässä mielessä yhteisen oikeudellisen kokonaisuuden. Tämä kokonaisuus muistuttaa jossakin määrin osavaltiota, joskaan Yhdistynyt kuningaskunta ei varsinaisesti ole liittovaltio. Lakien osalta Englanti ja Wales on vuonna 1707 unionisopimuksella Ison-Britannian kuningaskuntaa perustettaessa lakkautetun Englannin kuningaskunnan seuraaja.
Yhdistyneen kuningaskunnan muilla osilla, kuten Skotlannilla ja Pohjois-Irlannilla, on oma lakijärjestelmänsä.
Wales ja Englanti yhdistyivät saman monarkin alle Rhuddlan-asetuksen myötä vuonna 1284. Tuolloin Walesin lakijärjestelmä muokattiin yhteensopivaksi Englannin kanssa (niin sanottu Laws in Wales Acts 1535–1542). Lainsäädännössä viittaus Englantiin ei kuitenkaan käsittänyt Walesia. Myöhemmin tämä muutettiin (niin sanottu Wales and Berwick Act 1746) siten, että kaikki viittaukset Englantiin käsittävät myös Walesin ja Berwick-upon-Tweedin alueet. Vuonna 1967 tämäkin muutettiin ja nykyiset lait käyttävät sanamuotoa ”Englanti ja Wales” yhtenä kokonaisuutena.
Englannin ja Walesin yhtenäisyys tulee esille myös siinä, että mailla on esimerkiksi yhteinen krikettimaajoukkue, mutta Skotlannilla on urheilussa yleensä oma joukkueensa. Englannilla ja Walesilla on kuitenkin omat jalkapallo- ja rugby union -maajoukkueensa.
Fagforbundet

| Fagforbundet |
| --- | --- |

Perustettu:  2003
Toimiala:  ammattijärjestö
Kotipaikka:  Oslo
Toiminta-alue:   Norja
Jäsenmäärä:  yli 400 000
Puheenjohtaja:  Mette Nord
Varapuheenjohtajat:  Odd Haldgeir Larsen Helene Harsvik Skeibrok
Jäsenlehti:  Fagbladet
Aiheesta muualla
Sivusto
Infobox OKNimi-testi OK: 
Fagforbundet on norjalainen ammattijärjestö, joka on yli 400 000 jäsenellään Landsorganisasjonenin suurin jäsenliitto. Fagforbundet syntyi vuonna 2003, kun Norsk Kommuneforbund ja Norsk Helde- og Sosialforbund yhdistyivät. Liittoon kuuluu työntekijöitä muun muassa julkisesta hallinnosta, terveydenhoitoalalta sekä joukkoliikenteestä. Se julkaisee Fagbladet-nimistä jäsenlehteä. Puheenjohtajana on vuodesta 2013 toiminut Mette Nord. Häntä ennen virassa oli Jan Davidsen vuosina 2003–2013.
Emil Johansson (alppihiihtäjä)

Emil Johansson (s. 13. elokuuta 1988) on ruotsalainen alppihiihtäjä, joka edustaa SK Vitesse Skövdeä.
Johansson kilpaili maailmancupissa ensimmäisen kerran Madonna di Campiglion pujottelussa joulukuussa 2015. Maailmancupin pisteille hän pääsi ensimmäisen kerran Santa Caterina di Valfurvan pujottelussa tammikuussa 2016 oltuaan 25:s.
Emil Jakob Schindler

Emil Jakob Schindler
Emil Jakob Schindler (27. huhtikuuta 1842 Wien, Itävalta – 9. elokuuta 1892 Westerland, Sylt) oli itävaltalainen maisemamaalari.
Schindler avioitui 1879 laulaja Anna Sofie Bergenin (1857–1938) kanssa, joka oli avioliittoa solmittaessa kolmannella kuulla raskaana. Parin taloudellinen tilanne oli tiukka, ja he joutuivat jakamaan asuntonsa taiteilijatovereidensa, muun muassa Julius Victor Bergerin kanssa. Vielä silloinkaan kun ensimmäinen lapsi, myöhemmin nimellä Alma Mahler tunnettu tytär, syntyi, ei parin tilanne ollut parantunut. Schilndler joutui olemaan sairauden vuoksi pitkän aikaa pois, jolloin Annan ja Bergerin välille kehittyi suhde. Anna synnytti 1880 toisen tyttären, Margarethe Julie Schindlerin, jonka oletetaan olevan Bergerin lapsi.
Emil Jakob Schindler, Plankenbergin metsätie syksyllä, noin 1889-1890.
Seuraavana vuonna perheen taloudellinen tilanne koheni, kun Schindler sai huomattavan palkinnon.Myös työtilanne parani, kun hän sai Itävalta-Unkarin kruununprinssiltä Rudolfilta merkittävän tilauksen johon kuului kuvitusta hankkeeseen "Die österreichisch-ungarische Monarchie in Wort und Bild", jonka ansiosta häntä pidettiin yhtenä monarkian merkittävimmistä taiteilijoista. Vuonna 1887 hänet nimitettiin Kuvataideakatemian jäseneksi.
Yksityiselämä ei ollut yhtä onnekas, sillä vaikka Annan suhde Bergeriin oli päättynyt, hänellä oli uusi suhde Schindlerin oppilaan ja avustajan Carl Mollin kanssa. Perhetilannetta pidetään syynä molempien tyttärien psyykkisiin ongelmiin.
Schindler kuoli uransa huipulla 1892 umpisuolentulehdukseen. Hänen leskensä avioitui Carl Mollin kanssa 1895.
Finder (sivusto)

Finder on verkkosivusto, josta löytyy yritysten tietoja kuten yhteystiedot, toimiala, Y-tunnus, kotipaikka ja merkinnät taloudellisiin rekistereihin kuten ennakkoperintärekisteri, kaupparekisteri ja arvonlisäverovelvollisten rekisteri merkitsemisestä sekä yritysten talousluvuista usean vuoden ajalta.
Finder on Fonectan palvelu.
Aiheesta muualla

Verkkosivut
Fran Rubel Kuzui

Fran Rubel Kuzui on yhdysvaltalainen ohjaaja ja tuottaja. Hänen ensimmäinen elokuvansa oli vuonna 1988 ensi-iltansa saanut Tokyo Pop, joka kertoo yhdysvaltalaisesta naisesta tutustumassa japanilaiseen nuorten kulttuuriin. Kuzui osittain käsikirjoitti ja ohjasi elokuvan.
Kuzui tunnetaan kuitenkin parhaiten vuoden 1992 komediaelokuvan Buffy, vampyyrintappaja ohjaajana. Hänen ja elokuvan käsikirjoittaneen Joss Whedonin käsitykset elokuvasta erosivat paljon toisistaan. Kuzui näki elokuvan komediana, joka kertoi ihmisten suhtautumisesta vampyyreihin, kun taas Whedon oli kirjoittanut Buffyn kauhuelokuvaksi. Valmistuttuaan elokuva tuotti Yhdysvalloissa noin 16 miljoonaa dollaria, mutta ei saanut kehuja kriitikoilta.
Vuonna 1997 alkoi Whedonin alkuperäisen elokuvakäsikirjoituksensa pohjalta luoma tv-sarja Buffy, vampyyrintappaja, jonka rahoittavana tuottajana Kuzui toimi vuosina 1997–2003. Hän ei kuitenkaan osallistunut sen enempää sarjan tekoon, vaan sai roolin tuottajana lähinnä vain siksi että omisti yhä oikeudet Buffy Summersin hahmoon.
Kuzui on naimisissa japanilaisen Kaz Kuzuin (alk. Katsusuke Kuzui) kanssa. Yhdessä he omistavat tuotantoyhtiön Kuzui Enterprises. Yhtiö levittää yhdysvaltalaisia elokuvia Japanissa ja tuo japanilaisia elokuvia Yhdysvaltain markkinoille. Kuzui Enterprises on Buffyn lisäksi tuottanut myös sen spin-off-sarjaa Angel.
Aiheesta muualla

Fran Rubel Kuzui Internet Movie Databasessa. (englanniksi)
Eva-Maria ten Elsen

| Mitalit | Mitalit | Mitalit |  |
| --- | --- | --- | --- |
|  Eva-Maria ten Elsen huhtikuussa 1956. |  Eva-Maria ten Elsen huhtikuussa 1956. |  Eva-Maria ten Elsen huhtikuussa 1956. |  |
Maa:   Saksa
Naisten uinti
|  Olympialaiset  |  Olympialaiset  |  Olympialaiset  |  |
|  Pronssia | Melbourne 1956 | 200 m rintauinti |  |
Eva-Maria ten Elsen (s. 14. syyskuuta 1937 Altenburg, Saksa) on Saksan demokraattista tasavaltaa edustanut kilpauimari. Hän menestyi 1950-luvulla rinta- ja sekauinnissa.
Ten Elsen saavutti Melbournen olympialaisissa 1956 Itä- ja Länsi-Saksan yhteisjoukkueen edustajana pronssia 200 metrin rintauinnissa ajalla 2.55,1.  Hän hävisi länsisaksalaiselle Ursula Happelle 2,0 sekuntia ja unkarilaiselle Éva Székelylle 0,3 sekuntia. Hän voitti Itä-Saksan mestaruuksia vuodesta 1952 alkaen.
Eugene Wright

| Eugene Wright |
| --- | --- |
 Wright vuonna 1962
Henkilötiedot
Syntynyt: 19. toukokuuta 1923 Chicago, Illinois, Yhdysvallat
Kuollut: 30. joulukuuta 2020 (97 vuotta) Los Angeles, Kalifornia, Yhdysvallat
Muusikko
Tyylilajit:  jazz
Soittimet:  kontrabasso
Yhtyeet:  The Dave Brubeck Quartet
Levy-yhtiöt:  Columbia
  [ Muokkaa Wikidatassa ] [ ohje ]  
Dave Brubeckin kvartetti esiintymässä Länsi-Saksassa vuonna 1967. Wright on vasemmalla soittamassa kontrabassoa.
Eugene Wright (29. toukokuuta 1923 Chicago, Illinois, Yhdysvallat – 30. joulukuuta 2020 Los Angeles, Kalifornia, Yhdysvallat) oli yhdysvaltalainen jazzbasisti. Hän oli enimmäkseen itseoppinut, mutta sai myöhään urallaan opetusta Paul Gregorylta. Hän opiskeli kornetinsoittoa high school -aikoinaan ja johti 16-henkistä The Dukes of Swing -yhtyettä 1940-luvulla. Parhaiten hän tuli tunnetuksi 1950–1960-luvuilla tekemästään yhteistyöstä Dave Brubeckin kanssa.
Wright teki yhteistyötä myös Gene Ammonsin, Count Basien, Arnett Cobbin, Buddy DeFrancon ja Red Norvon kanssa. Hän työskenteli lisäksi opetustehtävissä. Hän ei johtanut levytyksillä omia sessioitaan.
Aiheesta muualla

Kuvia tai muita tiedostoja aiheesta Eugene Wright Wikimedia Commonsissa
Evert Nyberg

| Evert Nyberg |
| --- | --- |
 Nyberg vuoden 1956 Ruotsin-mestaruuskilpailuissa.
Henkilötiedot
Koko nimi:  John Evert Nyberg
Syntynyt: 28. helmikuuta 1925 Göteborg
Kansalaisuus:   Ruotsi
Yleisurheilija
Pituus:  184 cm
Paino:  67 kg
Laji:  kestävyysjuoksu
| Mitalit> Maa:   Ruotsi.Miesten yleisurheilu.EM-kilpailut  | Mitalit> Maa:   Ruotsi.Miesten yleisurheilu.EM-kilpailut  | Mitalit> Maa:   Ruotsi.Miesten yleisurheilu.EM-kilpailut  | Maa:   Ruotsi> Miesten yleisurheilu. |
| --- | --- | --- | --- |
|  Pronssia | Oslo 1946 | 10 000 metriä |  |
John Evert Nyberg (28. helmikuuta 1925 Göteborg – 17. elokuuta 2000 Göteborg) oli ruotsalainen kestävyysjuoksija.
Nyberg voitti 10 000 metrillä EM-pronssia Oslossa 1946. Hän kilpaili urallaan kolmissa kesäolympialaisissa: Lontoossa 1948 hän keskeytti 5 000 metrin loppukilpailussa, ja maratonilla hän sijoittui Melbournessa 1956 kahdeksanneksi sekä Roomassa 1960 58:nneksi. Ruotsin mestaruuksia Nyberg voitti useita.
Aiheesta muualla

Kuvia tai muita tiedostoja aiheesta Evert Nyberg Wikimedia Commonsissa
Evert Nyberg Kansainvälinen olympiakomitea. (englanniksi)
Eva-Marie Håkansson

| Mitalit> Maa:   Ruotsi.Naisten uinti.EM-kilpailut (pitkä rata)  | Mitalit> Maa:   Ruotsi.Naisten uinti.EM-kilpailut (pitkä rata)  | Mitalit> Maa:   Ruotsi.Naisten uinti.EM-kilpailut (pitkä rata)  | Maa:   Ruotsi> Naisten uinti. |
| --- | --- | --- | --- |
|  Pronssia | Jönköping 1977 | 200 m rintauinti |  |
Eva-Marie Gunilla Håkansson (s. 7. lokakuuta 1960 Ljungby) on ruotsalainen uimari. Hän edusti Ruotsia naisten 100 metrin rintauinnissa, 200 metrin rintauinnissa ja 4 × 100 metrin sekauinnissa Moskovan kesäolympialaisissa 1980 sekä 100 metrin rintauinnissa ja 4 × 100 metrin sekauinnissa Los Angelesin kesäolympialaisissa 1984. Pitkän radan Euroopan-mestaruuskilpailuissa Håkansson saavutti Jönköpingissa 1977 EM-pronssia 200 metrin rintauinnissa. Hän edusti Ruotsia myös Länsi-Berliinin MM-kilpailuissa 1978 sekä Splitin EM-kilpailuissa 1981.
Faesulae

Etruskien rakentama kaupunginmuuri.
Faesulae, nykyinen Fiesole, oli alun perin etruskien perustama kaupunki. Kaupunki oli rakennettu kukkulalle, Arno- ja Mugone-laaksojen reunalle, Firenzestä koilliseen. Faesulae lienee perustettu 800 tai 700-luvulla eaa, mutta ensimmäinen merkintä kaupungista on vuodelta 283 eaa, jolloin roomalaiset valloittivat sen. Vuonna 80 eaa diktaattori Sullan joukot valtasivat kaupungin. Barbaarit valloittivat Faesulaen vuonna 405 jaa. Antiikin ajoilta on säilynyt nykypäiviin osia etruskien rakentamasta kaupunginmuurista sekä roomalainen kylpylä ja amfiteatteri 100-luvulta eaa.
Etrich Taube

Jeannin Stahltaube, Technikmuseum Berlin
Jeannin Stahltaube
Taube (Kyyhkynen) on ensimmäisen maailmansodan yksitasoinen tiedustelulentokone, josta oli useita versioita.
Kehittäminen ja valmistus

Itävaltalainen insinööri Igo Etrich suunnitteli ensimmäisen vetävällä potkurilla toimivan yksitasonsa vuonna 1909 ja ensimmäisen Tauben prototyypin vuonna 1910. Seuraavana vuonna Etrich myi Edmund Rumplerin omistamalle Rumpler Luftfahrzeugbaulle koneen lisenssivalmistusoikeuden, ja niinpä Rumpler valmistikin useimmat ennen sodan puhkeamista rakennetut Taubet.
Vuodesta 1911 alkaen tuotetut lentokoneet vaihtelivat sekä mitoiltaan että muilta ominaisuuksiltaan, mutta vuonna 1912 ilmaantunutta kaksipaikkaista sotilaskonemuunnosta voitaneen pitää tyypillisenä Rumplerin tuottamana Taubena jo senkin vuoksi, että sitä käytettiin eniten.
Sodan alkaessa 4. elokuuta 1914 Italian, Saksan ja Itävalta-Unkarin ilmavoimilla oli käytössään Taubeja tähystys- ja koulukoneina. Moni myöhemmin kuuluisaksi tullut saksalainen hävittäjälentäjä opetteli lentämisen alkeet juuri tällä konetyypillä. Siviilikoneina olleet Taubet pakko-otettiin armeijalle ja laaja tuotanto-ohjelma pantiin alulle.
Näihin aikoihin Rumplerin kanssa lisenssimaksuista syntyneen riidan seurauksena Etrich luopui oikeuksistaan koneen patenttiin ja salli siten mallin vapaan valmistuksen. Tämä johti erilaisten Taube-koneiden laajaan tuotantoon Saksassa Albatrosin, D.F.W.:n, Gothan, Halberstadtin, Jeannin, Kondorin, Kriegerin, L.V.G.:n, Lubeck-Travemunden ja Rumplerin tehtailla. Kaikkiaan koneita valmistettiin noin viisisataa kappaletta.
D.F.W.:n ja Jeannin rakentamissa lentokoneissa runko oli teräsvahvisteinen, josta syystä niitä kutsuttiin nimellä StahlTaube, Teräskyyhky. Saksalaisvalmisteisten koneiden moottorien tehot vaihtelivat 70 hv:sta 120 hv:aan. Yleisimmin esiintyi voimalaitteena 100 tai 120 hv:n Mercedes- tai Argus-rivimoottori.
Itävälta-Unkarilla oli käytössään kaksi versiota: 85 hv:n Austro-Daimler -moottorilla varustettu A.I, jossa jäähdytin sijaitsi moottorin päällä, ja 120 hv:n Austro-Daimler -moottorilla varustettu A.II, jonka jäähdytin oli moottorin edessä.
Konetyypin käyttö sodassa

Elokuussa 1914 Taube hankki nopeasti kunniaa ja mainetta, kun saksalaiset saivat sen avulla varoituksen venäläisten liikkeistä Tannenbergin taistelussa. Saman kuun lopulla luutnantti von Hiddesen pudotti Taubestaan erän pieniä pommeja Pariisiin. Kuuluisuutta lisäsivät myös Saksan Tsingtaun (Kiina) ja Tanganjikan (Afrikka) varuskuntien Taubet. Kiinan yllä Taube otti yhteen japanilaisten koneiden kanssa. Tsingtaun antauduttua lentäjä Hans Pluschow pakeni USA:n kautta Saksaan ja hänen kirjaansa Kiinan taisteluista ja pakomatkasta levitettiin laajalti myös Saksan ulkopuolelle, muun muassa Suomeen.
Suomen sisällissodassa mustilla rautaristeillä koristetun Tauben nähtiin lentävän punaisten valtaaman Helsingin yllä 9. maaliskuuta vuonna 1918.
Ominaisuudet

Lentokoneena Taube oli vakaa ja sen ohjausominaisuudet olivat hyvät. Vaikka lentokone oli sodan syttyessä jo neljä vuotta vanha, sen saavutusarvot eivät olleet lainkaan huonot vuosien 1914-1915 muihin konetyyppeihin verrattuna.
Tauben ongelmana oli huono ketteryys. Koska koneesta puuttui myös aseistus - tosin miehistöllä oli mukanaan revolveri tai ratsuväen kivääri - niin sillä oli vain vähän käyttöä rintamalla enää keväällä 1915. Taube pysyi tämän jälkeen vuoden, parin ajan erittäin käyttökelpoisena harjoituskoneena.
Tekniset tiedot

Ensimmäinen lento: 1910.
Moottori: yksi 100 hv:n vesijäähdytteinen Mercedes D.I-rivimoottori.
Jänneväli: 14,35 m.
Pituus: 9,85 m
Korkeus: 3,15 m
Lentoonlähtöpaino: 870 kg
Suurin nopeus: 115 km/h merenpinnan tasalla
Käytännöllinen lakikorkeus: 3000 m
Toiminta-aika: 4 h
Taube saksalaisessa postimerkissä
Rumbler Tauben piirustukset vuodelta 1911
Emil Jannings

Emil Jannings
Emil Jannings (oikealta nimeltään Theodor Friedrich Emil Janenz; 23. heinäkuuta 1884 Rorschach, Sveitsi – 2. tammikuuta 1950 Strobl, Itävalta) oli saksalainen näyttelijä, joka voitti kaikkien aikojen ensimmäisen parhaan miespääosan Oscarin vuonna 1928. Hän sai sen rooleistaan kahdessa elokuvassa: Kiusaus ja Viimeinen määräys.
Jannings syntyi Sveitsissä saksalaiselle äidille ja yhdysvaltalaiselle isälle. Janningsilla oli lupaava ura Hollywoodissa, mutta hän palasi myöhemmin Eurooppaan. Hänellä oli rooli muun muassa elokuvassa Sininen enkeli (1930).
Janningsilla oli myöhemmällä urallaan merkittävä osa natsi-Saksan kulttuurielämässä, ja propagandaministeri Joseph Goebbels nimesi hänet vuonna 1941 ”valtakunnantaiteilijaksi”. Jannings vetäytyi Itävaltaan ja kuoli Salzburgin lähellä Stroblissa syöpään vuonna 1950. Hänellä on tähti Hollywood Walk of Famella.
Aiheesta muualla

Kuvia tai muita tiedostoja aiheesta Emil Jannings Wikimedia Commonsissa
Fagnanojärvi

| Fagnanojärvi |
| --- | --- |

Valtiot:   Chile  Argentiina
Paikkakunta:  Chile: Magallanes y Antártica Chilena Argentiina: Tulimaa, Etelämanner ja Etelä-Atlantin saaret
Koordinaatit:  54°32′36″S, 67°59′00″W
Laskujoki:  Azopardo River (en) (käännä suomeksi) 
Mittaustietoja
Pinnankorkeus:  140  m 
Pituus:  230  km
Leveys:  6  km 
Pinta-ala:  590 km2 
Tilavuus:  46 806  hm3 
Suurin syvyys:  206  m 
 fiFagnanojärvi 
Fagnanojärvi (esp. Lago Fagnano, myös Lago Cami tai Lago Kami) on järvi Tulimaan pääsaarella Isla Grande de Tierra del Fuegolla. Se on itä–länsisuunnassa pitkulainen, noin 100 km pitkä järvi. Järven ympärillä on alle 1500 metrin korkeuteen kohoavia vuorijonoja, joiden vuorilla on pieniä vuoristojäätiköitä yli 1000 metrin korkeudessa. Alueen nykyinen ilmasto on melko kuiva ja viileä; alueen vuotuinen sademäärä on 550 mm ja keskilämpötila +6°C.
Fagnanojärvi on osa Etelä-Amerikan ja Scotian laattojen välistä siirroslinjaa, joka kulkee Isla Grande de Tierra del Fuegon läpi. Alue on tektonisesti aktiivista, joskin sen seisminen aktiivisuus on ollut nykyisin vähäistä. Aiemmin alueella on kuitenkin esiintynyt voimakkaitakin maanjäristyksiä, muun muassa vuonna 1949.
Aiheesta muualla

Kuvia tai muita tiedostoja aiheesta Fagnanojärvi Wikimedia Commonsissa
Eredivisien kausi 2013–2014

| Eredivisien kausi 2013–2014 |
| --- | --- |
Joukkueiden määrä:  18
Ajankohta:  2. elokuuta 2013 – 3. toukokuuta 2014
Mestari:  AFC Ajax
Ottelut:  306
Maalit:  978 (3,2 per ottelu)
Paras maalintekijä:  Alfreð Finnbogason   (29 maalia)
Suurin kotivoitto:  Twente 6–0 Utrecht   Ajax 6–0 Go Ahead Eagles
Yleisökeskiarvo:  19 458
Alempi sarjataso:  Eerste Divisie
  ← 2012–2013 :  2014–2015 → 
Eredivisien kausi 2013–2014 oli järjestyksessään 58. Eredivisien kausi. Kausi alkoi 2. elokuuta 2013 ja päättyi 3. toukokuuta 2014. Hollannin mestaruuden voitti amsterdamilainen AFC Ajax. Mestaruus oli seuralle sen historian 33.
Joukkueet

Seuraavat 18 joukkuetta pelasivat kautta sarjassa: Parhaat 15 joukkuetta kaudelta 2012–13, kaksi noussutta/pudonnutta playoff voittajaa ja Eerste Divisien kauden 2012–13 mestarit.
| Seura | Sijainti | Kotiareena | Kapasiteetti | Katsojakeskiarvo |
| --- | --- | --- | --- | --- |
| ADO Den Haag | Haag | Kyocera Stadion | 15 000 | 10 854 |
| Ajax | Amsterdam | Amsterdam Arena | 53 052 | 50 907 |
| AZ | Alkmaar | AFAS Stadion | 17 023 | 15 574 |
| Cambuur | Leeuwarden | Cambuur Stadion | 10 250 | 9 728 |
| Feyenoord | Rotterdam | Stadion Feijenoord | 51 177 | 45 757 |
| Go Ahead Eagles | Deventer | Adelaarshorst | 8 000 | 7 630 |
| Groningen | Groningen | Euroborg | 22 550 | 19 780 |
| Heerenveen | Heerenveen | Abe Lenstra Stadion | 26 100 | 22 781 |
| Heracles | Almelo | Polman Stadion | 8 500 | 8 339 |
| NAC | Breda | Rat Verlegh Stadion | 19 005 | 17 915 |
| NEC | Nijmegen | Stadion de Goffert | 12 500 | 11 065 |
| Zwolle | Zwolle | IJsseldelta Stadion | 12 500 | 12 042 |
| PSV | Eindhoven | Philips Stadion | 35 000 | 33 024 |
| RKC Waalwijk | Waalwijk | Mandemakers Stadion | 7 508 | 6 252 |
| Roda JC | Kerkrade | Parkstad Limburg Stadion | 18 936 | 13 952 |
| Twente | Enschede | De Grolsch Veste | 30 014 | 29 546 |
| Utrecht | Utrecht | Stadion Galgenwaard | 23 750 | 16 938 |
| Vitesse | Arnhem | GelreDome | 25 000 | 18 989 |